Vehklemine 2008. aasta suveolümpiamängudel
Vehklemine 2008. aasta suveolümpiamängudel toimus 9.–17. augustini. Võistlused peeti Pekingi Rahvuslikus Näituste Keskuses. Võistlustel jagati välja 10 komplekti medaleid ja osa võttis 212 sportlast 45 riigist. Nii mehed kui naised võistlesid 5 alal. Meestel oli kavas epee individuaal- ja meeskonnavõistlus, floreti individuaalvõistlus ning espadroni individuaal- ja meeskonnavõistlus. Naistel oli kavas epee individuaalvõistlus, floreti individuaal- ja naiskonnavõistlus ning espadroni individuaal- ja naiskonnavõistlus.